احمد علي كهزاد

احمد علي كهزاد چي د افغانستان له مشهوره تاریخ پوهانو او لیکولانو څخه ګڼل کيږي د 1287 لمریز کال دثور پر8 نیټه په کابل کي زېږېدلی دی . 

کهزاد خپلي لمړنۍ زدکړي په سید عبدالحمید اغا ښوونځۍ کي ترسره کړې او وروسته په 1308 زیږدیزکال کي له استقلال لیسې څخه په لوړو زدکړو فارغه سو . نوموړي خپله لمړنۍ دنده په دارالتحریر کي پیل کړه او څه عمر وروسته په ایټالیا هیواد کي دافغانستان دسفارت سکرټر وټاکل سو .

په استقلال لیسه کي دزدکړي پرمهال ښاغلی کهزاد له فرانسوي ژبي سره اشنايي پیدا کړه اوپه یاده ژبه کي یې ډیر لوی مهارت ترلاسه کړ . څرنګه چي دافغانستان دوخت واکمن له فرانسې څخه زدکړي ترلاسه کړي وې له همدې کبله یې کهزاد ته په شاهي دفتر کي د ژباړي دنده وسپارل. تر دې وروسته کله چي نوموړی په ایټالیا کي دسکرټر په حیث وټاکل سو هلته یې ایټالوي ژبه او کلتور هم یاد او تر ډېره یې معلومات پکښي ترلاسه کړه .

په ایټالیا کي د افغانستان سفیر چي له کهزاد سره یې څه ستونزه راغلې وه د نوموړي دکار مخه ډپ اوښاغلی کهزاد بیرته مجبوره سو چي هیواد ته راوګرځي. نوموړی چي کله کابل ته راغی د افغانستان حکومت دپورتني جرم له کبله په یوولس میاشتي بند محکوم کړ . 

دبند څخه تر را ایله کېدو وروسته احمد علي کهزاد له خارجه وزارت څخه لیري اوبیرته یې خپلو علمي کارونو ته ادامه ورکړه . کهزاد پخپل پنځوس کلن علمي فعالیت سره وکولای سوای ترڅو دافغانستان له نوموتو لیکوالانو په ډله کي راسي اوتر هیواد دباندي په نړیواله کچه هم ډیر مشهوره څېره وګڼل سوه . 

 اثار او لیکني 
دښاغلي کهزاد ځیني مشهوره اثار په دې ډول دي : 

• مسکوکات افغانستان

• تاریخ افغانستان، در دو جلد

• رجال و رویدادهای تاریخی افغانستان

• تاریخ ادبیات افغانستان

• روابط فرهنگی افغانستان و هند

• از جنگیز تا تیمور

• بالاحصار کابل و پیش‌آمدهای تاریخی جلد اول و دوم

• فروغ فرهنگ

• آریانا

• رایان کابلی

• عرف و عادات افغان‌ها

• موزییم کابل

استاد احمدعلي کهزاد په 1362 لمریزکال کي وفات سو . 

اخځلېکونه

وېشنيزه:Mondigak.com
وېشنيزه:افغان لېکوالان